b'\n_START_ARTICLE_\nStolnica svetega Petra, Bremen\n_START_SECTION_\nObdobja\n_START_PARAGRAPH_\nNa splo\xc5\xa1no je stolnica v Bremnu srednjeve\xc5\xa1ka stavba. Najstarej\xc5\xa1i vidni strukturi sta dve kripti. Zadnji zgrajeni deli v romanskem slogu in v pe\xc5\xa1\xc4\x8denjaku, so bila spodnja nadstropja zahodne fasade in zahodnih stolpov. Od poznih 1220-ih so bili oboki in zidovi postavljeni v opeke, delno skrito s plo\xc5\xa1\xc4\x8dami iz pe\xc5\xa1\xc4\x8denjaka. Samo zunanja stena ju\xc5\xbene vrste kapel prikazuje vidno opeko. Sveti Peter je ena najve\xc4\x8djih zgodovinskih ope\xc4\x8dnih struktur v Evropi, vendar vsebuje mnogo kamnitih struktur, ki so jih vklju\xc4\x8dili v ope\xc4\x8dno gotiko. Med velikim obnavljanjem med letoma 1888 do 1901 sta bila zahodna stolpa in ve\xc4\x8dina zahodne fasade obnovljeni sorazmerno podobno prvotnim objektom. Stolp nad kri\xc5\xbei\xc5\xa1\xc4\x8dem je bil nov dodatek, podobno kot v stolnici v Wormsu. Preoblikovane so bile strehe nad transepti in severna stranska ladja.\n_START_SECTION_\nZgodnja stavba\n_START_PARAGRAPH_\nPrva cerkvena struktura, ki jo je mogo\xc4\x8de preveriti na mestu dana\xc5\xa1nje stolnice, je bila lesena cerkev na vzdignjeni to\xc4\x8dki nad reko Weser, ki jo je zgradil sveti Willehad, zgodnji frizijski misijonar. Cerkev je bila zgrajena okoli leta 789 v povezavi z ustanovitvijo Bremenske \xc5\xa1kofije, z Willehadom kot prvim \xc5\xa1kofom. Willehad je umrl istega leta. _NEWLINE_Le tri leta kasneje so Sasi napadli in po\xc5\xbegali Bremen in njegovo majhno leseno stolnico. Ostankov ni. Prostor je ostal prazen trinajst let, dokler leta 805 niso cerkve ponovno postavili pod \xc5\xa1kofom Willerichom. Sveti Peter je bil zgrajen kot stolnica iz lokalnega pe\xc5\xa1\xc4\x8denjaka v ve\xc4\x8d fazah._NEWLINE_Po opusto\xc5\xa1enju Hamburga s strani Dancev leta 845 je Bremen postal sede\xc5\xbe zdru\xc5\xbeene bremenske in hambur\xc5\xa1ke nad\xc5\xa1kofije pod nad\xc5\xa1kofom svetim Ansgarjem, ki je med letoma 848 in 865, do svoje smrti, cerkev \xc5\xa1iril. Bil je eden najpomembnej\xc5\xa1ih misijonarjev v severni Evropi in se mu pripisuje za\xc4\x8detek preoblikovanja Dancev in \xc5\xa0vedov v kr\xc5\xa1\xc4\x8danstvo. Nasledil ga je nad\xc5\xa1kof Rimbert._NEWLINE_Verjamejo, da je v \xc4\x8dasu Ansgarja stolnica imela glavno ladjo in dve stranski, s korom na vsakem koncu ladje, zna\xc4\x8dilno karolin\xc5\xa1ko cerkveno obliko. Imela je stolni\xc4\x8dno \xc5\xa1olo in samostan._NEWLINE_Cerkev je bila v zgodnjih \xc4\x8dasih nad\xc5\xa1kofa Adalbranda (1035-1043) v procesu obnovitve in raz\xc5\xa1iritve, vendar je leta 1041 ve\xc4\x8dino Bremna, vklju\xc4\x8dno s stolnico, uni\xc4\x8dil grozen po\xc5\xbear. Po\xc5\xbear je uni\xc4\x8dil tudi veliko stolni\xc4\x8dno knji\xc5\xbenico. \xc5\xa0kof Adalbrand je naro\xc4\x8dil obnovo stavbe leta 1042, vendar je umrl, preden bi jo lahko dokon\xc4\x8dali.\n_START_SECTION_\nStari deli nove stavbe\n_START_PARAGRAPH_\nVe\xc4\x8dina obnove je padla na nad\xc5\xa1kofa Adalberta (1043-1072). Stolnica je bila obnovljena kot bazilika z zaobljenimi romanskimi loki in ravnim lesenim stropom. Na zahodni fasadi sta bila dodana dva na vrhu ravna stolpa. Pod zahodnim delom ladje je bila zgrajena kripta. Tloris stavbe je temeljil na kri\xc5\xbeni obliki stolnice v Beneventu v Kampanji v Italiji, ki jo je poznal Adalbert. Prav tako je pripeljal obrtnike iz Lombardije, da popravijo in okrasijo stolnico, kar je precej zaskrbelo lokalne graditelje in umetnike. Adalbert je ignoriral kritiko in vsilil svojo vizijo stolnice. Po Adalbertovem naro\xc4\x8dilu so bili poru\xc5\xa1eni deli fortifikacije stolni\xc4\x8dnega okro\xc5\xbeja, da bi zagotovil priro\xc4\x8den poceni kamen za stolnico. Adalbertova kratkovidnost je povzro\xc4\x8dila, da so Sasi leta 1064 opusto\xc5\xa1ili mesto in stolnico. Pod Adalbertovo upravo je bil zgrajen najstarej\xc5\xa1i vidni del dana\xc5\xa1nje stolnice, zahodna kripta._NEWLINE_Pod njegovim naslednikom, Liemarjem (1072-1102), je bila zgrajena vzhodna kripta, stolnica pa je dosegla skoraj sedanji obseg v tlorisu._NEWLINE_Leta 1104 je nad\xc5\xa1kofija izgubila ve\xc4\x8dino svoje upravne mo\xc4\x8di zaradi novo ustanovljene nad\xc5\xa1kofijo Lund.\n_START_SECTION_\nPrevladujo\xc4\x8de strukture sedanje stavbe\n_START_PARAGRAPH_\nV \xc4\x8dasu vladavine knezo-nad\xc5\xa1kofa Gerharda II. (1219-1258) so se izbolj\xc5\xa1ali pogoji za dela na stolnici. Na bo\xc5\xbei\xc4\x8d leta 1223 sta Bremen in Hamburg dobila pape\xc5\xa1ko odlo\xc4\x8ditev in Bremen je postal edina nad\xc5\xa1kofija. Marca 1224 je drugi pape\xc5\xa1ki odlok dovolil spodbudno kampanjo za subvencioniranje \xc2\xbbpopravila\xc2\xab\xc2\xa0stolnice. Gradnja spodnjih nadstropij zahodne fasade in stolpov - v \xc4\x8disto romanskem slogu - se je morda za\xc4\x8dela pred odlokom in \xc5\xa1e pred za\xc4\x8detkom Gerhardove vladavine._NEWLINE_Med stolpi je dodano okno rozeta, ki je bilo \xc5\xbee vidno v bremenskem prvem grbu, nastalem leta 1230. Tedaj, zaporedoma in ve\xc4\x8dino tega pod isto upravo, sta bili najprej obokani dve najbolj zahodni poli ladje (\xc5\xa1e vedno skoraj v romanskem slogu), nato pa stranske ladje v zelo zgodnjem gotskem slogu, potem glavna ladja, kor, kri\xc5\xbei\xc5\xa1\xc4\x8de in transept v naprednem zgodnjem gotskem slogu. V nasprotju z romanskimi deli so bili oboki in nove stene zgrajene v opeki, kot tudi mnoge druge velike cerkvene in javne zgradbe v severni Evropi._NEWLINE_Glavna ladja in kor imajo dvojne oboke s \xc5\xa1estimi odseki vsak. Slope na vogalih podpirajo oporniki (od leta 1502-\'22 samo na ju\xc5\xbeni strani). Slopi srednjih reber, ki nosijo le eno \xc4\x8detrtino (ali osmino) te\xc5\xbee, nimajo nobenega, razen v koru, kjer so bili dodani \xc5\xa1ele leta 1911._NEWLINE_Na Veliko no\xc4\x8d leta 1334 je knezo-nad\xc5\xa1kof Burchard Grelle trdil, da je na\xc5\xa1el lobanje svetih Kozme in Damijana. On osebno je \xc2\xbb\xc4\x8dude\xc5\xbeno\xc2\xab\xc2\xa0prejel relikvije svetih zdravnikov Kozme in Damijana, ki so bile domnevno zaprte in pozabljene v koru Bremenske stolnice.  V praznovanju pridobitve knezo-nad\xc5\xa1kofije in kapitlja so uredili praznovanje binko\xc5\xa1ti leta 1335, ko so bile relikvije prinesene iz zidov na bolj dostojanstveno mesto. Grelle je trdil, da so relikvije tiste, ki jih je nad\xc5\xa1kof Adaldag leta 965  prinesel iz Rima. Okoli leta 1400 je mojster-graditelj Johann Hemeling naro\xc4\x8dil relikviarij za relikvije, ki je bil narejen do leta 1420. Izklesan iz hrastovega lesa, prekrit s pozla\xc4\x8denim valjanim srebrom, velja za pomembno srednjeve\xc5\xa1ko zlatarsko delo.  Leta 1649 je bremenski kapitelj, medtem  luteranski, prodal relikviarij z domnevnimi relikvijami zbiralcu Maksimilijanu I. Bavarskem. Sedaj je v jezuitski cerkvi svetega Mihaela v M\xc3\xbcnchnu._NEWLINE_Pod knezo-nad\xc5\xa1kofom Johanom Rodejem, ki je slu\xc5\xbeboval med letoma 1497 in 1511, je bila bazilikalna cerkev ponovno preoblikovana v nem\xc5\xa1ko \xc2\xbbvisokogotsko\xc2\xab\xc2\xa0cerkev z novo severno ladjo.  Dodali so \xc5\xa1e nekaj kapelic in za cerkev so naredili \xc5\xa1e bolj ambiciozne na\xc4\x8drte._NEWLINE_Medtem ko je mesto vedno bolj neodvisno od nad\xc5\xa1kofije, je stolnica ostala pod nadzorom kapitlja in nad\xc5\xa1kofov. Bremen je bil razdeljen na \xc5\xa1tiri \xc5\xbeupnije. Tudi lai\xc4\x8dni prebivalci so imeli posebno \xc5\xbeupnijsko cerkev, kapelico svetega Willehadusa. Stolnica je bila cerkev duhov\xc5\xa1\xc4\x8dine in za posebna verska praznovanja in posebne dogodke nad\xc5\xa1kofije. Stolnica in njeno okro\xc5\xbeje sta bila obdana z utrdbo, vendar sta politi\xc4\x8dno oblikovala eksklavo.\n_START_SECTION_\nProtestantizem v Bremnu\n_START_PARAGRAPH_\nKo je protestantska reformacija pri\xc5\xa1la v severno Nem\xc4\x8dijo, je bila leta 1522 prvi\xc4\x8d reformirana pridiga v Bremnu, leta 1534 pa je mesto postavilo protestantsko vladanje cerkve. Leta 1532 je bil kapitelj svetega Petra, ki je bil v tistem \xc4\x8dasu \xc5\xa1e vedno katoli\xc5\xa1ki, zaprt, potem ko je drhal, ki je bila sestavljena iz bremenskih me\xc5\xa1\xc4\x8danov, nasilno prekinila katoli\xc5\xa1ko ma\xc5\xa1o in zahtevala od pastorja, da je vodil luteransko ma\xc5\xa1o. Rimskokatoli\xc5\xa1ka cerkev je bila obsojena kot simbol zlorabe dolge katoli\xc5\xa1ke preteklosti ve\xc4\x8dine lokalnih dr\xc5\xbeavljanov. Leta 1547 je kapitelj, ki je bil v tem \xc4\x8dasu luteranski, imenoval nizozemskega Alberta Rizaeusa, imenovanega Hardenberg, kot prvega stolni\xc4\x8dnega pastorja protestantske pripadnosti. Rizaeus se je izkazal kot privr\xc5\xbeenec zvingli\xc5\xa1kega razumevanja Zadnje ve\xc4\x8derje, ki jo je zavrnila tedanja luteranska ve\xc4\x8dina me\xc5\xa1\xc4\x8danov, mestni svet in kapitelj. Leta 1561 - po velikih prepirih - je bil Rizaeus odpu\xc5\xa1\xc4\x8den in pregnan iz mesta in stolnica je spet zaprla svoja vrata._NEWLINE_Vendar pa je zaradi te spornosti ve\xc4\x8dina bremenskih me\xc5\xa1\xc4\x8danov in mestni svet v 1590-ih sprejel kalvinizem, medtem ko se je kapitelj, ki je bil hkrati tudi organ sekularne vlade v sosednji knezo-nad\xc5\xa1kofijski cerkvi, obrnil k luteranstvu.\n_START_SECTION_\nPoru\xc5\xa1itev stolpa\n_START_PARAGRAPH_\n27. januarja 1638 se je ju\xc5\xbeni zvonik, ki je \xc5\xbee ve\xc4\x8d kot stoletje izgledal nestabilen, poru\xc5\xa1il in povzro\xc4\x8dil hude po\xc5\xa1kodbe okoli\xc5\xa1kih stavb in ubil osem ljudi. Ostanek spodnjih nadstropij je dobil ravno streho._NEWLINE_Tudi leta 1638 je luteranski upravitelj Friderik II. ponovno odprl svetega Petra kot luteranski kraj \xc4\x8da\xc5\xa1\xc4\x8denja, medtem ko so vse ostale cerkve v mestu postale kalvinisti\xc4\x8dne. Leta 1642 so v svetem Petru odprli luteransko latinsko \xc5\xa1olo. Le osemnajst let kasneje je strela udarila v severni stolp in po\xc5\xbegala streho, ki se je zru\xc5\xa1ila v ladjo, ki je uni\xc4\x8dila njeno streho. Stene severnega stolpa so bile hitro obnovljene, prekrite s preprosto piramidalno streho. Ju\xc5\xbeni stolp je utrpel drugi zlom in je ostal odprt skoraj dve in pol stoletji.\n_START_SECTION_\nRazvoj notranjosti\n_START_PARAGRAPH_\n\xc4\x8ceprav je zunanji izgled stavbe ostal ve\xc4\x8d kot dve stoletji precej ubog, se je pomen cerkve pove\xc4\x8dal. Luteranska skupnost v Bremnu ni imela statusa \xc5\xbeupnije, vendar je zaradi priseljevanja iz okoli\xc5\xa1kih luteranskih dr\xc5\xbeav postala najve\xc4\x8dja verska skupina v mestu. V upravnih zadevah so bili luterani, ki so se pridru\xc5\xbeili slu\xc5\xbebam v stolnici, hkrati \xc4\x8dlani kalvinisti\xc4\x8dnih \xc5\xbeupnij v katerih so \xc5\xbeiveli._NEWLINE_Da bi dobili ve\xc4\x8dje \xc5\xa1tevilo obiskovalcev obredov, so bile zgrajene znotraj osrednje ladje in severne stranske ladje galerije. Med letoma 1693 in 1698 je Arp Schnitger postavil ogromne orgle, ki so igrale do leta 1847, ene najdragocenej\xc5\xa1ih naprav v Bremenski stolnic. V istem obdobju, leta 1694/96, je luteranska cerkev dobila nov glavni oltar s ciborijem, ki spominja na baldahin svetega Petra v Vatikanski baziliki. Pribli\xc5\xbeno 80 let kasneje je bilo treba zamenjati zahodno okno rozeto (za preprostej\xc5\xa1e), da bi prepre\xc4\x8dili po\xc5\xa1kodbe orgel zaradi vlage\n_START_SECTION_\nObnova\n_START_PARAGRAPH_\nDo leta 1880 so me\xc5\xa1\xc4\x8dani Bremna odlo\xc4\x8dili, da se stolnico vrne v njeno srednjeve\xc5\xa1ko slavo. Idejo je ve\xc4\x8dinoma spodbujal Franz Sch\xc3\xbctte. Denar za obnovo stavbe je bil zagotovljen in delo se je za\xc4\x8delo leta 1888. Rekonstrukcija se je nadaljevala do leta 1901, ko je bila cerkev ponovno odprta. Obnova je bila izvedena blizu statusa pred in starimi slikami, vendar z nekaj dodatki v neoromanskem in neogotskem slogu. Celoten koncept je razvil Max Salzmann. Stolpi so bili dvignjeni na sedanjo vi\xc5\xa1ino in kon\xc4\x8dani leta 1892. Notranjost cerkve je bila obnovljena v gotskem slogu, zaradi \xc4\x8desar je bilo te\xc5\xbeko videti spremembe v slogu, ki so se zgodile s \xc4\x8dasom._NEWLINE_Severni stolp, ki se je zru\xc5\xa1il v 17. stoletju, je bil na novo postavljen od temeljev, toda z uporabo nedavnih struktur severnega stolpa in starih upodobitev stolnice kot primera. Za severni stolp danes ni znano nobeno zadevno telo, ali so bila spodnja \xc5\xa1tiri nadstropja ohranjena ali zni\xc5\xbeana in obnovljena skoraj enako. Zgornja nadstropja so bila preurejena. Mozaiki v dveh centralnih lokih fasade so bili novi. Galerija nad vhodi je bila obnovljena nekoliko bolj trdno, okno rozeta je bilo bolj okra\xc5\xa1eno, kot prvotno._NEWLINE_Na severni fasadi so bili zatrepi transepta in nad Brautportalom (nevestina vrata) novi. Brautportal ima zdaj ima neogotsko obliko._NEWLINE_Dodajanje stolpa nad kri\xc5\xbei\xc5\xa1\xc4\x8dem je bil izziv in\xc5\xbeeniringa, \xc5\xa1tiri stebre kri\xc5\xbei\xc5\xa1\xc4\x8da je bilo treba zamenjati z bolj stabilnimi stebri, vendar so bili ohranjeni srednjeve\xc5\xa1ki oboki._NEWLINE_Znotraj so stene prebarvali v neobizantinskem slogu.\n_START_SECTION_\nDruga svetovna vojna in obnova\n_START_PARAGRAPH_\nCerkev je bila leta 1943 napadena z za\xc5\xbeigalno bombo v zavezni\xc5\xa1kem napadu in ve\xc4\x8dkrat po\xc5\xa1kodovana do leta 1945, ko je eksplozivna bomba povzro\xc4\x8dila propad delov obokov severne stranske ladje. Zaradi te vrzeli so se bali, da bi stavba lahko popolnoma propadla. Vse strehe in okna so kmalu zaprli, do leta 1950 so bili obnovljeni oboki in celotna zgradba stabilizirana. Od leta 1972 do 1981 je bila cerkev ponovno obnovljena. Pri teh delih je bila prilo\xc5\xbenost uporabljena za intenzivno arheolo\xc5\xa1ko preiskavo temeljev in grobov pod tlemi. Edina sprememba struktur je bilo novo okno rozeta severnega transepta, vendar so mnoge neobizantinske slike izginile. Zasnova vitra\xc5\xbenih oken je povsem nova.\n_START_SECTION_\nOltarji in pri\xc5\xbenica\n_START_PARAGRAPH_\nNa predve\xc4\x8der reformacije je imela stolnica petdeset oltarjev. Sedaj ima \xc5\xa1tiri oltarje in eno pri\xc5\xbenico. Glavni oltar je v koru. Pri manj\xc5\xa1ih obredih je glavni oltar sredi severne strani glavne ladje, poleg pri\xc5\xbenice. Okra\xc5\xa1en je s torzom Kristusa, ki nosi svoj kri\xc5\xbe, ohranjen iz severne fasade. Dva druga oltarja sta v grobnicah. V zahodni kripti, ki se danes uporablja kot krstna kapela, je okra\xc5\xa1ena z najstarej\xc5\xa1o skulpturo stolnice, Jezusom Kristusom kot vladarjem s klju\xc4\x8dem svetega Petra._NEWLINE_Namestitev, ki je bila postavljena leta 1638, je bila darilo kraljice Kristine \xc5\xa0vedske ljudem v Bremenu, katere \xc4\x8dete - v tridesetletni vojni - so \xc5\xbee zajele knezo-nad\xc5\xa1kofijo v Bremnu in si prizadevale za pridobitev mesta.  Pri\xc5\xbenica je ostala na prvotni lokaciji.\n_START_SECTION_\nOrgle\n_START_PARAGRAPH_\nBremen ima dolgoletno tradicijo dobre orgelske glasbe. \xc5\xbde leta 1244 je bilo kantorju naro\xc4\x8deno skrbeti za orgle. Note so ohranjene od leta 1526. Leta 1528 se je za\xc4\x8dela gradnja novih velikih orgel . Od leta 1698 do 1843 so bile glavne orgle, ki ga je zgradil Arp Schnitger, eden najpomembnej\xc5\xa1ih oblikovalcev orgel v baroku. Zamenjale so jih orgle Schulze in nato orgle Wilhelma Sauerja, ene najve\xc4\x8djih v severozahodni Nem\xc4\x8diji. Stolnica ima danes pet orgel v razli\xc4\x8dnih delih in nadaljujejo dolgo tradicijo orgelske glasbe.\n_START_SECTION_\nKorne klopi\n_START_PARAGRAPH_\nDo 19. stoletja je bil (funkcionalni) kor na kri\xc5\xbei\xc5\xa1\xc4\x8du in lo\xc4\x8den s stranskimi stenami od transeptov. Na obeh straneh tega kora sta bili dve vrsti kornih klopi. Leta 1826 so bile umaknjene, ker se ni videlo na pri\xc5\xbenico. Na \xc5\xbealost je bila ve\xc4\x8dina uporabljena kot kurjava. Devet izklesanih kril klopi je bilo re\xc5\xa1enih. Narejene so bile leta 1360. Zdaj so izpostavljene v eni od kapelic. Vsaka od njih ima program, ki prikazuje povezane zgodbe iz Biblije.\n_START_SECTION_\nMuzej\n_START_PARAGRAPH_\nMuzej stolnice je bil ustanovljen v eni od stranskih kapel v 1970-ih ob obnovi stolnice.\n_START_SECTION_\nStolpi\n_START_PARAGRAPH_\nStolnica ima dva 89 metrov visoka stolpa (z vremenskimi lopaticami 92,31 m), ki se imenujeta severni in ju\xc5\xbeni stolp. Kot nekaj ve\xc4\x8djih romanskih cerkev ima bremenska stolnica \xc5\xa1e drugi kor na zahodu. Stolpa sta bila zgrajena v bli\xc5\xbeini tega zahodnega kora, in so od leta 1215 in 1253 oblikovala zahodni sprednji del cerkve. Leta 1346 so stolpa okrepili in dobila sta piramidalne vrhove neenakomernih vi\xc5\xa1in. Ko so bili stolpi obnovljeni in dvignjeni v 1890-ih, sta imela renske \xc2\xbb\xc4\x8delade\xc2\xab, ki \xc5\xa1e vedno pokrivajo stolpe. Lahko se povzpne na ju\xc5\xbeni stolp s pogledom na mesto. Severni stolp nima javnega dostopa. Stolp nad kri\xc5\xbei\xc5\xa1\xc4\x8dem je povsem nov iz 19. stoletja. \xc5\xbde ve\xc4\x8d stoletij je bila zunanja oblika kri\xc5\xbei\xc5\xa1\xc4\x8de skromna._NEWLINE_Ko je leta 1638 ju\xc5\xbeni stolp propadel, je vseboval osem zvonov. Danes imata oba zahodna stolpa skupaj \xc5\xa1tiri zvonove. Severni stolp ima tri zvonove. Najstarej\xc5\xa1i pre\xc5\xbeiveli zvon je \xc2\xbbMaria Gloriosa\xc2\xab, ki jo je leta 1433 izdelal znameniti ustvarjalec zvonov Ghert Klinghe. Drugi zvonovi so bili odstranjeni in raztopljeni za vojne namene v drugi svetovni vojni. Leta 1951 so stolnici donirali dva zvonova, "Hansa" in "Felicitas". Leta 1962 je ugledna bremenska dru\xc5\xbeina donirala \xc4\x8detrti zvon, "Brema", ki visi v ju\xc5\xbenem stolpu. Ta tehta 7000 kg.'